钦定古今图书集成/明伦汇编/氏族典/第430卷 > 赵野
## 钦定古今图书集成/明伦汇编/氏族典/第430卷 > 赵野

按《宋史赵野传》：“野，开封人。登进士第，历拜刑部尚书，
翰林学士。时蔡京、王黼更秉政，植党相挤，一进一退，
莫有能两全者，野处之皆得其心。宣和七年，拜尚书
左丞。靖康初，为门下侍郎。徽宗东幸，出为北道都总
管，已而落职。建炎元年，复起知密州。时盗贼充斥，车
驾如淮南，命令阻绝，野弃城去。军校杜彦等作乱，遂”
见杀。

===赵世德===按《万姓统谱》：“世德，衡山人。宣和间进士。初摄乡邑时
邑遭兵毁，移治上封。贼曹成大掠，胁世德敛民金帛，
世德不从，被执，以死自誓，百姓自率以金帛赎。”后官
广西机宜。